Dende o 20 d'aviento de 1999, Macau ye una d'as dos rechions administrativas especials d'a Republica Popular China. L'atra ye Hong Kong. Dica ixa calendata heba estau baixo administración portuguesa mientres quasi 450 anyadas. Como en Hong Kong, a Lei Alazetal de Macau guarancia o mantenimiento del sistema economico capitalista y d'una autonomía muy gran mientres a lo menos 50 anyadas. Permanixe o sistema chudicial establito por Portugal, y o portugués, anque ya apenas se fabla, tien estatus de luenga oficial chunto a lo chino.